താഴ്ന്ന പ്രദേശങ്ങളില് വെള്ളക്കെട്ട്: സമരത്തിനൊരുങ്ങി പ്രദേശവാസികള് കാട്ടൂര്: പഞ്ചായത്തിലെ താഴ്ന്ന പ്രദേശങ്ങള് നിരന്തരം വെള്ളക്കെട്ടിലായതിനെ തുടര്ന്നു ജനകീയ സമിതി രൂപീകരിച്ചു സമരത്തിനൊരുങ്ങി പ്രദേശവാസികള്. കെഎല്ഡിസി കനാലിന്റെ ബണ്ടുകളുടെ ബലക്ഷയം മൂലമുണ്ടാകുന്ന വെള്ളക്കെട്ട് കാറളം, കാട്ടൂര്, പടിയൂര് പഞ്ചായത്തുകളിലെ താഴ്ന്ന പ്രദേശങ്ങളിലെ ജനങ്ങള്ക്കു വീടുകളില് താമസിക്കാന് കഴിയാത്ത അവസ്ഥയാണു സൃഷ്ട്ടിക്കുന്നത്. സമരത്തിന്റെ ഭാഗമായി കാട്ടൂര് പഞ്ചായത്തിനു മുന്പില് പ്രദേശവാസികള് ധര്ണ നടത്തി. ബ്ലോക്ക് പഞ്ചായത്തംഗം വി.എ. ബഷീര് സമരം ഉദ്ഘാടനം ചെയ്തു. വാര്ഡ് അംഗം അംബുജ രാജന് അധ്യക്ഷത വഹിച്ചു. ജനകീയ സമിതി പ്രവര്ത്തകരായ എ.പി. വില്സണ്, ജിഷോ മോന്, അമീര് തൊപ്പിയില്, പ്രകാശന്, അനീഷ്, ജോതീന്ദ്രന് തുടങ്ങിയവര് പങ്കെടുത്തു.